SEAFCO คิวทอง! รับงานใหม่ 2 โครงการ มูลค่า 200 ลบ.
SEAFCO คิวทอง! รับงานใหม่ในพ.ค.60 จำนวน 2 โครงการ “เสาเข็มเจาะโรงพยาบาลธัญญเวช ลำลูกกา”-“โครงการพญาไท คอมเพล็กซ์ ถนนพญาไท” มูลค่า 200 ลบ.
19 พ.ค. 2560

บริษัทซีฟโก้ จำกัด (มหาชน) หรือ SEAFCO ระบุว่า บริษัทได้รับงาน 2 โครงการในพ.ค.60. มูลค่ารวม 200 ล้านบาท ซึ่งไม่นับรวมภาษีมูลค่าเพิ่ม โดยทั้ง 2 โครงการ ประกอบด้วย 1.) โครงการโรงพยาบาลธัญญเวช ลำลูกกา ถนนลำลูกกา จ.ปทุมธานี ของบริษัท โรงพยาบาลธัญเวช จำกัด ซึ่งปัจจุบันอยู่ระหว่างดำเนินการก่อสร้าง โดยลักษณะงานเป็นงานเสาเข็มเจาะ ทั้งนี้ขอบเขตของงานไม่รวมค่าคอนกรีต
2.) โครงการพญาไท คอมเพล็กซ์ ถนนพญาไท กรุงเทพมหานคร ของบริษัทก้ามกุ้ง พร็อพเพอร์ตี้ จำกัด กำหนดเริ่มดำเนินการก่อสร้างกลางมิ.ย.60 ซึ่งลักษณะงานเป็นกำแพงกันดินระบบไดอะแฟรมวอลล์, เสาเข็มเจาะแบบกลม และเสาเข็มเจาะแบบเหลี่ยม โดยขอบเขตของงานรวมค่าวัสดุ